作者:馬致遠
標題:南呂・四塊玉恬退
內容:綠鬢衰，朱顏改，羞把塵容畫麟臺，故園風景依然在。三頃田，五畝宅，歸去來。綠水邊，青山側，二頃良田一區宅，閒身跳出紅塵外。紫蟹肥，黃菊開，歸去來。翠竹邊，青松側，竹影松聲兩茅齋，太平幸得閒身在。三徑修，五柳栽，歸去來。酒旋沽，魚新買，滿眼雲山畫圖開，清風明月還詩債。本是個懶散人，又無甚經濟才，歸去來。